Dėl Rokiškio rajono savivaldybės tarybos 2020 m. vasario 27 d. sprendimo nr. ts-29 „dėl Rokiškio rajono savivaldybės aplinkos apsaugos rėmimo specialiosios programos 2020 metų sąmatos patvirtinimo“ pakeitimo

2020 m. birželio 26 d. Nr. TS-

Rokiškis

 Vadovaudamasi, Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Lietuvos Respublikos savivaldybių aplinkos apsaugos rėmimo specialiosios programos įstatymu ir Lietuvos Respublikos aplinkos ministro 2011 m. kovo 4 d. įsakymu Nr.D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, savivaldybių aplinkos apsaugos rėmimo specialiosios programos priemonių vykdymo ataskaitos formos ir savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės tarybos 2020 m. vasario 27 d. sprendimu Nr. TS-29 patvirtintą Rokiškio rajono savivaldybės aplinkos apsaugos rėmimo specialiosios programos 2020 m. sąmatą:

4.4.3. punkto stulpelyje „Skiriama lėšų, Eur“, vietoje skaičiaus ,,20000“ įrašyti skaičių ,,6026“;

papildyti sąmatą 4.4.5. punktu ir jį išdėstyti taip:

|  |  |  |
| --- | --- | --- |
| **Eil. Nr.** | **Priemonės pavadinimas**  | **Skiriama lėšų, Eur** |
| 4.4.5. | Rokiškio miesto I ir II tvenkinių išvalymo projekto parengimo finansavimas | 13974,00 |

Sprendimas per vieną mėnesį gali būti skundžiamas Lietuvos administracinių ginčų komisijai, skundą (prašymą) paduodant jos buveinėje Vilniuje (adresas – Žygimantų g. 2, Vilnius), Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

###### Savivaldybės meras Ramūnas Godeliauskas

Darutis Krivas

Rokiškio rajono savivaldybės tarybai

**SPRENDIMO** „**DĖL ROKIŠKIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ SĄMATOS PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Rokiškio rajono savivaldybės aplinkos apsaugos rėmimo programos tikslas – finansuoti savivaldybės vykdomas aplinkos apsaugos priemones, numatytas Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnyje.

**Šiuo metu esantis teisinis reglamentavimas.**

 Lietuvos Respublikos savivaldybių aplinkos apsaugos rėmimo specialiosios programos įstatymas, Lietuvos Respublikos aplinkos apsaugos įstatymas, Lietuvos Respublikos vietos savivaldos įstatymas, Lietuvos Respublikos monitoringo įstatymas, Lietuvos Respublikos želdynų įstatymas, Lietuvos Respublikos medžioklės įstatymas, Lietuvos Respublikos atliekų tvarkymo įstatymas, Lietuvos Respublikos laukinės gyvūnijos įstatymas, Lietuvos Respublikos oro apsaugos įstatymas.

**Sprendimo projekto esmė.**

 Rokiškio rajono savivaldybės administracijai atlikus asfaltbetonio bazės, esančios Žemaitės g. 2, Rokiškio mieste, detalaus ekogeologinio tyrimo bei užterštos teritorijos tvarkymo plano parengimo viešąjį pirkimą, liko nepanaudota 13974,00 Eur lėšų. Už šias lėšas planuojama nupirkti Rokiškio miesto I ir II tvenkinių išvalymo projekto parengimą.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktų reikalavimų;

**neigiamos** – nebus.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Kokia sprendimo nauda Rokiškio rajono gyventojams.**

Bus parengtas Rokiškio miesto I ir II tvenkinių išvalymo projektas, bus žinomas lėšų poreikis ir valymo technologija. Turint projektą bus ieškoma galimybė vykdyti tvenkinių valymo darbus.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vyr. specialistas Darutis Krivas